সাংবিধানিক ব্যবস্থারও যে কত দুর্বলতা থাকতে পারে তার এক নজির দেখাল ২০০১ সালে আবার নির্বাচিত বিএনপি সরকার। প্রথম দফায় ক্ষমতায় থাকাকালীন সময়ে ( কাগজে কলমে দ্বিতীয় দফায় ) নাকে খত দিয়ে তত্ত্বাবধায়ক সরকারের সাংবিধানিক রূপ দেয়ার বাহবা নিজেদের ঝুলিতে নেয়ার পাশাপাশি বৈধ-অবৈধ উপায়ে ক্ষমতা আঁকড়ে পড়ে থাকার এক মহানির্লজ্জ খেলা শুরু করে তারা। প্রধান উপদেষ্টা, নির্বাচন কমিশন নিয়ে একের পর বেহায়া কীর্তি চলতে থাকে। পরিণতি সবার জানা। আর এখন সংবিধানের প্রশ্রয়ে নির্লজ্জতাকে বৈধতা দিতেই সুপ্রিম কোর্টের পূর্ণাঙ্গ রায়ের আগেই তড়িঘড়ি করে পঞ্চদশ সংশোধনীর আয়োজন করলো বর্তমান সরকার।